Sənubər Kərimova

Sənubər Kərimova () — Naxçıvan MSSR Ali Sovetinin 10–11-ci çağırış deputat, NMR Sosial Təminat naziri.

 Həyatı 
 Kərimova Sənubər Ağa qızı doğum tarixi 13.01.1935 Naxçıvan şəhəri. 1959-cu ildə Azərbaycan Dövlət Universiteti (indiki BDU) filologiya fakültəsinin jurnalistika şöbəsini bitirmişdir.
 1965–1975 illərdə "Şərq qapısı" qəzetində şöbə müdiri.
 1975–1976 illərdə redaktor müavini və 1976–1985 illərdə redaktor.
 1976–1985 illərdə Azərbaycan Jurnalistlər Birliyinin katibi və Naxçıvan vilayət təşkilatının sədri olmuşdur.
 1980-ci ildən etibarən "Şərq qapısı" qəzetinin bazasında yaradılan böyük formatlı, gündəlik rus və Azərbaycan dillərində nəşr edilən "Sovet Naxçıvanı" – "Советская Нахичевань" qəzetlərinin baş redaktoru olmuşdur.
 1985–1993 S. Kərimova Naxçıvan MSSR Sosial Təminat naziri, həmin nazirlik ləğv olunduqdan sonra isə Əmək və Əhalinin Sosial Müdafiəsi Nazirliyində nazirin birinci müavini vəzifəsini daşımışdır.
 1993–2000 illərdə Naxçıvan Muxtar Respublikası əmək və əhalinin sosial müdafiəsi nazirinin birinci müavini vəzifəsində çalışmışdır.
 1975–1990 illərdə Naxçıvan Muxtar Respublikası qadınlar şurasının sədri olmuşdur.
 2000-ci ildən Azərbaycan Milli Elmlər Akademiyası Nizami adına Ədəbiyyat İnstitutu "Folklor sarayı"nın nəşri olan "Dədə Qorqud" almanaxının əməkdaşıdır. Naxçıvan MSSR Ali Sovetinin 10–11-ci çağırış deputatı seçilmişdir.

 Mükafatları 
 1981-ci ildə Azərbaycan SSR Ali Soveti Rəyasət Heyətinin fərmanı ilə Azərbaycan SSR əməkdar mədəniyyət işçisi fəxri adı verilmişdir.(Jurnalist)
 1984-cü ildə S. Kərimova uzun illər vicdanlı əməyinə görə SSRİ Ali Soveti Rəyasət Heyəti adından "Əmək veteranı" medalı ilə təltif olunmuşdur.

 Ailəsi 
Kəngərli nəslinin davamçılarından olan Kərimova Sənubər Ağa qızı Kərim Sultan Kəngərlinin nəticəsidir.

 İstinadlar 

Kateqoriya:Naxçıvanda doğulanlar
Kateqoriya:Azərbaycanın qadın nazirləri
Kateqoriya:Naxçıvan MSSR Ali Sovetinin X çağırış deputatları
Kateqoriya:Naxçıvan MSSR Ali Sovetinin XI çağırış deputatları
Kateqoriya:Naxçıvan Muxtar Respublikasının nazirləri
Kateqoriya:Naxçıvan MSSR xalq komissarları və nazirləri